Lupta pentru funcții a transformat Alianța Dreapta Unită într-un butoi cu pulbere
- Antonia Hendrik
- 22 martie 2024, 13:46
Lupta pentru funcții între USR, PMP și FD și din interiorul lor arată că, în ciuda declarațiilor optimiste ale liderilor, alianța nu stă foarte bine în sondaje și sunt prea puține poziții eligibile pentru a satisface doritorii din cele trei partide. Principala miză a USR e salvarea carierei politice a lui Drulă,
Lupta pentru funcții a transformat Alianța Dreapta Unită într-un butoi cu pulbere
Mai exact, principala miză a USR e salvarea carierei politice a lui Cătălin Drulă. Cum? Dacă va avea un scor bun în primul tur al prezidențialelor. O rupere a Alianței înaintea prezidențialelor ar fi decontat în primul rând de Cătălin Drulă. De asemenea, ar compromite șansele acestuia de a lua în primul tur un scor din 2 cifre.
Surse politice spun că Drulă se află în competiție în primul rând cu Dan Barna. Se poate spune că a avut un mandat de succes în fruntea USR, a luat 15% la prezidențiale. Atunci acest scor a fost considerat un eșec, astăzi, un astfel de scor ar fi considerat un succes.
Ce șanse are Drulă
Șansele lui Drulă de a trece de primul tur al prezidențialelor sunt minime, aproape inexistente, dar adevăratul challenge e de se apropia cât mai mult de scorul lui Barna în 2019. Un scor cu două cifre la prezidențiale i-ar crește șansele de a supraviețui politic anului electoral 2024.
A doua miză a USR e de a obține în negocierile cu PMP și FD cât mai mult pentru loialii actualei conduceri și asta a provocat o profundă nemulțumire în rândul liderilor locali, membrilor și militanților.
USR a cedat nu numai poziții pe liste, a renunțat la principii și a acceptat pe liste tot felul de personaje nefrecventabile, dubioși și penali din partea PMP și FD, spre nemulțumirea membrilor.
Lupta pentru funcții. Sursa foto: Cătălin Drulă/Facebook
Lupta pentru funcții în USR, PMP și FD
Cele mai importante cedări ale liderilor USR, PMP și FD, care până mai ieri erau foarte vocali pe tema anticorupției, sunt pe tema integrității. Pe lista de europarlamentare, pe unul dintre primele locuri eligibile, e Vlad Voiculescu, urmărit penal de DNA.
La fel și Clotilde Armand, dar și alții, Palaz la Constanța, Movilă la Iași, Stanciu-Viziteu la Bacău și alții. Toți aceștia au probleme penale și, cu toate acestea, liderii Alianței le-au dat verde pentru noi candidaturi.
Alianța Dreapta Unită se transformă într-un paradis al penalilor
Deja Alianța Dreapta Unită se transformă într-un paradis al penalilor, și fără penali în funcții publice s-a transformat în penali în funcții publice și pe locuri eligibile. Orice pentru supraviețuirea politică a liderilor.
Lupta pentru funcții, ambițiile personale ale liderilor și compromisurile inacceptabile făcute între actorii alianței, inclusiv în ce privește principiile, au transformat Alianța Dreapta Unită într-un butoi cu pulbere care riscă să sară în aer chiar înainte de alegeri, spun sursele politice, despre situația actuală a Alianței Dreapta Unită.